Rimutė Avižinienė

Rimutė Avižinienė (g. 1966 m. kovo 8 d. Nendriniškiuose, Marijampolės raj.) – Lietuvos ir Varėnos rajono politinė bei visuomenės veikėja.Kas yra kas: Lietuvos moterys. Neolitas, 2007, p. 30.

 Biografija 
1984 m. baigė režisūrą Marijampolės kultūros mokykloje, 2009 m. – Vilniaus pedagoginį universitetąhttps://www.vrk.lt/statiniai/puslapiai/rinkimai/409_lt/Kandidatai/Kandidatas30356/Kandidato30356Anketa.html.

1984–1986 m. dirbo Kaniavos kultūros namų vyr. metodininke, 1986 m. tapo Marcinkonių kultūros namų direktore. 1989 m. paskirta Margionių klojimo teatro vadove. Nuo 1993 m. Marcinkonių kaimo teatro režisierė, nuo 2000 m. vadovauja Marcinkonių etnografiniam ansambliui.

R. Avižinienė atkūrė senąjį Margionių klojimo teatro vaidinimą – J. Gaidžio „Ašarų pakalnė“, režisavo A. Keturakio „Amerika pirtyje“, J. Gaidžio „Siratų ašaros“, pastatė pjesę „Gyvenimas prie Skroblaus“ (pagal E. Liegutę).

R. Avižinienė vadovauja Marcinkonių humoro grupei „Spanguolė“, dalyvauja įvairiuose respublikiniuose bei rajoniniuose renginiuose, humoro grupių šventėse.Rimutė AVIŽINIENĖ . Varėnos rajono savivaldybės viešoji biblioteka. Nuoroda tikrinta 2021-11-20.

2007–2011 m. Varėnos rajono savivaldybės tarybos narė.

Lietuvos centro sąjungos (nuo 2005 m. Lietuvos centro partijos) narė.

Marcinkonių bendruomenės pirmininkė. Sutuoktinis Arminas, vaikai Darius, Neringa.

 Apdovanojimai 
 2004 m. „Sidabrinės bitės“ ženklu ir Varėnos rajono savivaldybės premija už aktyvią veiklą rajone, suburiant marcinkonių gyventojus į folkloro kolektyvą, kaimo teatrą ir kitus kultūros renginius.
 2015 m. apdovanota I laipsnio medaliu „Už nuopelnus Vilniui ir Tautai“.

 Šaltiniai 

Kategorija:Varėnos politikai